Götterdämmerung
Götterdämmerung ('Crepusculum Deorum') est ultima opera in circulo quattuor operarum Ricardi Wagner Der Ring des Nibelungen appellato. Primum in Bayreuth Festspielhaus die 17 Augusti 1876 peracta est, pars primae perfunctionis circuli absoluti. Nomen est vocabulum in linguam Theodiscam ex Ragnarök locutione Norvegicae Veteris conversum, quae in mythologia Nordica ad praedictum deorum bellum spectat, quod vicissim finem orbis terrarum efficit. Titulus Götzen-Dämmerung ('Crepusculum Idolorum'), libri Friderici Nietzsche, anno 1888 Theodisce scripti et 1889 editi, est facetiae ad titulum huius operae spectantes; verbum Götze est Theodiscum pro 'idolo' vel 'deo falso' valens. Verbum Götterdämmerung aliquando adhibetur ad dicendum calamitosum eventuum finem.